На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014, 101/2016 – др. Закон и 47/2018), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008 и 79/2017 ), Правилника о условима и начину коришћења и одржавања службених возила општине Гаџин Хан бр.06-344-387/14-III

Општинско веће општине Гаџин Хан, на 21. (двадесетпрвој) седници, одржаној дана 03.10.2019. године, доноси

**З А К Љ У Ч А К**

**1-Одређује се** **Весна Филиповић**, члан Општинског већа општине Гаџин Хан, као овлашћено лице које ће вршити следеће радње и активности везане за коришћење и употребу службених возила општине Гаџин Хан:

- стара се о приоритетима коришћења службених возила;

- на основу примљених захтева и приоритета, израђује дневни распоред коришћења службених возила и распоред возача;

- води евиденцију о коришћењу и одржавању возила за свако возило посебно као и збирну евиденцију о свим возилима. Колска књига у којој се евидентирају подаци о коришћењу и одржавању возила, води се за свако возило посебно;

- вршити контролу путних налога, утрошка горива, пређене километраже, контролише ненаменско коришћење службених возила, непридржавање прописа о безбедности саобраћаја, непажљиво коришћење и руковање опремом што би изазвало штету општинској управи.

2- О извршеним активностима под тачком 1. именована је дужан да сачини извештај који ће доставити Општинском већу општине Гаџин Хан на крају године за текућу годину као и периодичне извештаје Служби за буџет и финансије у општинској управи општине Гаџин Хан.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-633/19-III-1

У Гаџином Хану, дана 03. октобра 2019. год.

**ПРЕДСЕДНИК** **ОПШТИНСКОГ ВЕЋА**

Марија Цветковић